Na temelju članka 32. i 47. Statuta Općine Ivanska (Službeni vjesnik, br.01/13), Općinskog vijeće općine Ivanska na svojoj 2. radnoj sjednici održanoj 05.prosinca 2013. godine donijelo je

# **O D L U K U**

**o izmjeni i dopuni Odluke o osnivanju radnih tijela**

**Općinskog vijeća Općine Ivanska**

I.

U Odluci o osnivanju radnih tijela Općinskog vijeća Općine Ivanska (Službeni vjesnik, br.01/09) točka I. mijenja se i glasi:

Odbor za gospodarstvo i razvoj kao radno tijelo Općinskog vijeća Općine Ivanska briše se.

Općinsko vijeće donosi odluku da se osnivaju nova radna tijela i to:

**1. Odbor za mlade**

Odbor za mlade raspravlja na sjednicama o pitanjima iz djelokruga rada Općinskog vijeća koja su od interesa za mlade, predlaže Općinskom vijeću donošenje odluka, programa i drugih akata od značaja za unaprijediti položaj mladih, daje mišljenje Općinskom vijeću prilikom donošenja odluka, mjera, programa i drugih akata od osobitog značenja za mlade, predlaže mjere za ostvarivanje i provedbu odluka i programa o skrbi za mlade, skrbi o informiranosti mladih o svim pitanjima značajnim za unapređivanje položaja mladih, organizira kulturni i zabavni život mladih na području Općine Ivanska , potiče suradnju mladin na naivou općina, gradova i županija u RH i van nje.

Odbor za mlade ima predsjednika i četiri člana

**2. Odbor za kulturu i prosvjetu**

Odbor za kulturu i prosvjetu predlaže programe , mjere i aktivnosti koje se odnose na razvoj kulture , kulturne baštine i očuvanja kulturne tradicije i običaja na području Općine Ivanska, vodi brigu o ostvarivanju prava iz predškolskog programa , pomaže u realizaciji prosvjetnih programa pri Osnovnoj školi, vodi brigu o zaštiti djece predškolske i školske djece, brine o njihovim pravima. Planira i organizira sve kulturne manifestacije u suradnji sa načelnikom i Općinskim vijećem Općine Ivanska, planira i sudjeluje u radu manifestacija predškolskog i školskog uzrasta.

Odbor za kulturu i prosvjetu ima predsjednika i četiri člana

**3. Odbor za sport**

Odbor za sport, utvrđuje ciljeve i zadaće razvoja sporta, aktivnosti potrebne za provedbu tih ciljeva i zadaća te predlaže nositelje razvoja i mjera kontrole njegove provedbe.

Predlaže programe stvaranja uvjeta za bavljenje sportom poglavito djece i mladeži , programe za postizavanje najboljih rezultata općinskih sportaša, programe za stvaranje uvjeta za rekreativno bavljenje sportom radi zaštite i poboljšanja zdravlja.

Odbor za sport ima predsjednika i četiri člana

II.

U radna tijela Općinskog vijeća Općine Ivanska pored vijećnika mogu se birati i članovi iz reda građana, udruga, stručnih i znanstvenih osoba ili institucija.

III.

Ova Odluka stupa na snagu osmog dana od dana objave Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

KLASA:011-01/13-01/18

URBROJ:2110/02-13-01-1

Ivanska, 05.12.2013.

PREDSJEDNICA:

Ivana Perišić v.r.